Volgens Unies, is KwaZulu-Natal en Limpopo se onderwysers die ergste geraak deur die Covid-19 virus.
Onderwysers word verwag om Maandag terug op pos te wees, in voorbereiding vir die nuwe 2021 Akademiese jaar.
Unies spreek wel hulle kommer uit oor skole wat steeds nie al die persoonlike beskermende toerusting het wat hulle moet hê nie.
Woordvoerder van die Nasionale Onderwysersorganisasie, Basil Manual, sê dat verskeie skole steeds nie reg is om hulle onderwysers en leerders te verwelkom nie.
Provinsies wat nie gereed is vir die 2021 Akademiese jaar nie, sluit in; Noord-Wes, KwaZulu-Natal asook Oos-kaap.